
MEGHÍVÓ



Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. november 26. napján (szerdán) 18.00 órakor a nyílt önkormányzati képviselő-testületi ülést összehívom.



Helye: Gógánfa, Deák F. u. 23.



1. Sümeg és térsége Regionális Szennyvízkezelő Társulásnál személyi változások
Előterjesztő: Nagy Róbert polgármester 
2. Sümegi Kistérségi Többcélú Társulás működéséhez rendkívüli támogatás 
Előterjesztő: Nagy Róbert polgármester
3. Fekete István Általános Iskoláért Közalapítvány személyi ügyeinek megtárgyalása
Előterjesztő: Nagy Róbert polgármester
4. Vegyes ügyek

Tisztelt Képviselő-testületi tag!

Az ülésre tisztelettel meghívom, a napirend fontossága miatt megjelenésére feltétlen számítok.



Gógánfa, 2014. november 24.

						Tisztelettel:


									Nagy Róbert sk.
									polgármester








Gógánfa Község Önkormányzat Képviselő-testülete
8346 Gógánfa, Deák F. u. 23.

Szám: 515/17/2014.

J e g y z ő k ö n y v :

Készült: Gógánfa Község Önkormányzat Képviselő-testületének 2014. november 26-án, 18.00 órai kezdettel, Gógánfa Község Önkormányzatának tanácskozótermében megtartott nyílt üléséről.


Jelen vannak:	Nagy Róbert polgármester,
			Nagy Márta alpolgármester,
			Némethné Tóth Mónika képviselő,
			Dr. Nagy Zoltán képviselő
			Sashalminé Ughy Hajnalka képviselő

Meghívott: Aranyné Karalyos Tünde a 3. napirendi pont tárgyalására

Jelen vannak még:
Bencze Gyöngyi jegyző, 
Marton Márta pénzügyi főelőadó
Tordáné Ughy Ilona jegyzőkönyvvezető



A lakosság köréből nem jelent meg senki.

___________________________________________________________________________


Nagy Róbert polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.
A jelenléti ív alapján megállapítja, hogy mind az öt fő képviselő-testületi tag jelen van, így az ülés határozatképes. 

Javasolja, hogy a meghívóban szereplő napirendi pontok kerüljenek megtárgyalásra, mely szerint:


Napirend: 
1. Sümeg és térsége Regionális Szennyvízkezelő Társulásnál személyi változások
Előterjesztő: Nagy Róbert polgármester 
2. Sümegi Kistérségi Többcélú Társulás működéséhez rendkívüli támogatás 
Előterjesztő: Nagy Róbert polgármester
3. Fekete István Általános Iskoláért Közalapítvány személyi ügyeinek megtárgyalása
Előterjesztő: Nagy Róbert polgármester
4. Vegyes ügyek

A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.


Napirendi pontok tárgyalása:


1. Sümeg és térsége Regionális Szennyvízkezelő Társulásnál személyi változások
Előterjesztő: Nagy Róbert polgármester 


Nagy Róbert polgármester: Tájékoztatja a jelenlévőket, hogy a helyhatósági választásokat követően Végh László Sümeg Város polgármestere lett a Sümeg és térsége Regionális Szennyvízkezelő Társulás elnöke, helyettese pedig Damjanovics József gógánfai polgármester helyett Bódis József Zalaerdőd polgármestere lett. 
Elmondta, hogy az önkormányzat minden társulásába is regisztrálni kell a személyi változást, ezért kérte, a polgármester személye megjelölését. 

Kérte a testületet, amennyiben az elhangzottakkal egyetértenek, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta a következő határozatot:


61/2014. (11.26.) önkormányzati határozat
Gógánfa Község Önkormányzatának Képviselő-testülete egyetért azzal, hogy Sümeg és térsége Regionális Szennyvízkezelő Társulás elnöke Végh László Sümeg Város polgármestere, elnökhelyettese pedig Bódis József Zalaerdőd Község polgármestere.
Gógánfa Község Önkormányzat Képviselő-testülete az önkormányzat társulásaiba, képviseleti joggal Nagy Róbert polgármester bízzák meg. 
Felhatalmazzák a polgármestert, hogy az önkormányzati társulások elnökeit értesítse. 
Felelős: Nagy Róbert polgármester 
Határidő: folyamatos



2./	Sümegi Kistérségi Többcélú Társulás működéséhez rendkívüli támogatás 
Előterjesztő: Nagy Róbert polgármester


Nagy Róbert alpolgármester: Tájékoztatja a jelenlévőket, hogy a Sümegi Kistérségi Többcélú Társulás megszavazta, hogy ez év november 30-ig a társulásban résztvevő önkormányzatok az évi rendes finanszírozáson felül 400,- Ft/fő összeggel járuljanak hozzá a járóbeteg ellátás és az orvosi ügyelet működéséhez,
Ezt kellene a testületnek elfogadni és még ebben a hónapban elutalni.


Dr. Nagy Zoltán képviselő: Megkérdezte, hogy a kistérség beadott pályázatával kapcsolatosan, melyet a bér kifizetések fedezetére nyújtottak be sikeres volt-e?


Nagy Róbert polgármester: A volt igazgatónak, aki egyben a pályázat projekt menedzser volt, közös megegyezéssel megszűnt a munkaviszonya. Sajnos nincs információm arról, hogy nyert-e a pályázat.


Nagy Márta alpolgármester: Én részt vettem egy ülésen, ahol azt a tájékoztatást kaptam, hogy a pályázat nyert, csak kifogásokat emeltek több témakörben is. Új projektmenedzser lesz, Ő már ebben az ügyben jártas. A szakemberek úgy gondolják, hogy ez a pályázati pénz majd valamikor lehívható lesz.


Nagy Róbert polgármester: Kéri a testület tagjait, amennyiben egyetértenek azzal, hogy a Sümegi Kistérségi Többcélú Társulás részére az évi rendes finanszírozáson felül 400,- Ft/fő összegű hozzájárulás legyen utalva a járóbeteg ellátás és az orvosi ügyelet működésének támogatásaként, kézfeltartással szavazzanak.



Gógánfa Község Önkormányzatának Képviselő-testülete egyhangúlag, 5  igen szavazattal – ellenszavazat és tartózkodás nélkül – meghozta az alábbi határozatot:


62/2014. (11.26.) önkormányzati határozatot
Gógánfa Község Önkormányzatának Képviselő-testülete a Sümegi Kistérségi Többcélú Társulás, a Sümegi Járó Beteg Szakellátás – orvosi ügyelet többlet finanszírozására vonatkozó hozzájárulást 400.-Ft/fő állandó lakosság szám szerinti mértékben, egyszeri többlet hozzájárulásként jóváhagyja.
Felhatalmazzák a polgármestert, hogy a hozzájárulás összegének átutalásáról gondoskodjon. 
Felelős: Nagy Róbert polgármester 
Határidő: 2014. november 30. 

3./ napirend:	Fekete István Általános Iskoláért Közalapítvány személyi ügyeinek megtárgyalása
Előterjesztő: Nagy Róbert polgármester

Nagy Róbert polgármester: Tájékoztatja a jelenlévőket, hogy Illésné Bódis Márta a Fekete István Általános Iskoláért Közalapítvány elnöke lemondott elnöki tisztségéről és tagságáról is.
Megkerestük Aranyné Karalyos Tündét és felkértük, az alapítvány elnöki tisztségének ellátására.
Ő felkérésünket elfogadta, elvállalta az elnöki tisztséget.
Egyúttal szeretném indítványozni, hogy a kuratóriumi tagság számát le kellene csökkenteni, valamint minden tagot levélben felkeresni, hogy a továbbiakban vállalná-e a kuratóriumi tagságot.

Nagy Márta alpolgármester: Tájékoztatta a jelenlévőket, hogy a múlt év tavaszán a kuratórium tagsága újra lett választva. Akkor 2 éves megbízást kaptak a tagok. Az akkori nyilatkozatuk nem ütközik a testület azon szándékával, hogy csökkenteni akarjuk a tagok számát?


Bencze Gyöngyi jegyző: Az alpolgármester kérdésére válaszolta, hogy nem ütközik, mivel a képviselő-testület által alapított alapítványról van szó, és az alapító joga a kuratórium összetételén és az alapító okiraton változtatni.

Nagy Róbert polgármester: Kéri a képviselő-testület tagjait, aki egyetért azzal, hogy Illésné Bódis Márta lemondását a Fekete István Általános Iskoláért Közalapítvány elnöki tisztségéről elfogadja, valamint Aranyné Karalyos Tünde elnöki posztra történő megbízásával egyetért, kézfeltartással szavazzon.


Gógánfa Község Önkormányzatának Képviselő-testülete egyhangúlag, 5  igen szavazattal – ellenszavazat és tartózkodás nélkül – meghozta az alábbi határozatot:


63/2014.(11.26.) önkormányzati határozat
Gógánfa Község Önkormányzatának Képviselő-testülete Illésné Bódis Márta lemondását a Fekete István Általános Iskoláért Közalapítvány elnöki tisztségéről elfogadja. Egyúttal megbízza Aranyné Karalyos Tündét az elnöki teendők ellátásával.
Felhatalmazzák a polgármestert, hogy az alapítvány alapító okiratának felülvizsgálatát végezze el, és terjessze a képviselő-testület elé. 
Felelős: Nagy Róbert polgármester
Határidő: folyamatos



4./ napirend:	Vegyes ügyek


4.1.  Gógánfa Kápolnánál emléktábla áthelyezése

Nagy Róbert polgármester: Tájékoztatta a jelenlévőket, hogy a gógánfai kápolna idén lesz 230 éve, hogy épült. A kápolna falán lévő – gázláng meggyújtását szimbolizáló – emléktábla levételre kerülne és építésének évfordulója alkalmából elhelyeznénk egy terméskövet mellette.

Nagy János kőfaragó mestertől kapott árajánlat alapján – mely a tábla levételét és a terméskő elhelyezését tartalmazza – ez a munka bruttó 63.500,- Ft-ba kerülne.
Megkérdezném a testület véleményét ennek megvalósításáról.


Dr. Nagy Zoltán képviselő: Én azon a véleményen vagyok, hogy el kell fogadni az árajánlatot, az emléktábla megvalósításával egyetértek.


Gógánfa Község Önkormányzatának Képviselő-testülete egyhangúlag, 5  igen szavazattal – ellenszavazat és tartózkodás nélkül – meghozta az alábbi határozatot:


64/2014.(11.26.) önkormányzati határozat

Gógánfa Község Önkormányzatának Képviselő-testülete a gógánfai kápolnánál lévő emléktábla levételével és új terméskő – mely a kápolna építésének 230 éves évfordulóját szimbolizálná – elhelyezésével egyetért.
A kivitelezés elvégzésével Nagy János zalagyömörői kőfaragót bízza meg bruttó 63.500,- Ft összegért.
Felhatalmazzák a polgármestert, hogy a vállalkozóval a szerződést megkösse.

Felelős: Nagy Róbert polgármester
Határidő: 2014. december 31.



4.2. Gógánfa Iskolánál építészeti problémák


Nagy Róbert polgármester: Elmondja, hogy megkereste Őt Monostori István tankerületi igazgató az iskolánál lévő építészeti problémák megoldása miatt. Javasolta, hogy közösen kellene a problémát megoldani. A bejárás során szembesültünk azzal, hogy a tanári szoba feletti kémény közép tájon meg van dőlve, valamint egy másik kisebb méretű kémény is szintén kisebb fokban dőlt meg. Ezenkívül beázások is történtek. 

A bejáráson a tankerült igazgatóján kívül a tankerült üzemeltetési munkatársa, valamint Kovács József iskola igazgató is részt vett.
Mondtam a tankerületi Igazgató úrnak, hogy kérünk egy árajánlatot és utána még megbeszéljük a részleteket. A helyreállítás költségéről és annak felosztási arányáról (önkormányzat – iskola) még nem esett szó. 
Kérném a testületet, hogy folytassuk-e, vagy bízzuk a KLIKK-re, hogy megcsinálja. Az állapotfenntartás egyébként is az Ő restanciájuk.

Nagy Márta alpolgármester: Véleménye szerint, ha az új tető ázott be, akkor meg kell keresni a kivitelezőt, hogy még garanciában javítsa ki.

Nagy Róbert polgármester: Úgy gondolja, hogy a garanciális javítás kéréséhez mindenképpen meg kell tekinteni a kivitelezővel együtt a helyszínt és a hiba konkrét helyét pontosítani kell.


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:

65/2014.(11.26.) önkormányzati határozat

Gógánfa Község Önkormányzatának Képviselő-testülete a gógánfai iskolánál felmerülő építészeti munkálatokat az üzemeltetővel megtekintette, és abban foglaltak állást, hogy a tetőt kivitelező vállalkozással kell felvenni a kapcsolatot, hogy garanciális kötelezettségében tárja fel a hiányosságokat, és szüntesse meg. 
A képviselő-testület a helyreállítás kérdésében és költségviselésében jelenleg nem dönt, konkrét számszaki adatok birtokában visszatérnek a kérdésre. 
Felhatalmazzák a polgármestert, hogy terjessze a további tárgyalások eredményét a képviselő-testület elé. 

Felelős: Nagy Róbert polgármester
Határidő: folyamatos


4.3. Tájékoztatás Dömötör Roland gógánfai lakós lopás ügyéről

Nagy Róbert polgármester:Tájékoztatja a képviselő-testületet, hogy Dömötör Roland gógánfai lakós ellen eljárás van folyamatban, olyan ügyben, hogy lopást követett el. Javasolja, hogy az eljárás megszüntetését kezdeményezzék, mivel az utána járás sorra eredménytelenül végződik, mivel az állampolgár elővezetése sorra eredménytelen marad. 


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:

66/2014.(11.26.) önkormányzati határozat

Gógánfa Község Önkormányzatának Képviselő-testülete egyet ért a polgármester javaslatával, Dömötör Roland lopás ügyében elállnak az ügy folytatásától. 
Felhatalmazzák a polgármestert, hogy a szükséges jognyilatkozatot a Bíróságon megtegye.



4.4. Sümegi Rendőrőrs támogatásának ügye


Nagy Róbert polgármester: Elmondta, hogy a sümegi Rendőrőrs támogatási kérelemmel fordult az önkormányzathoz. Minden nemű segítséget szívesen látnának, amely lehetővé tenné, hogy a község közbiztonságának helyzete javuljon.
Tájékoztatásképpen el szeretném mondani, hogy a körzeti megbízott óradíja: 1.500,- Ft.
Megfelelő fórumon kezdeményeztem, hogy a kmb-s területét csökkentsék le, hogy minél több alkalommal és minél tovább tudjon egy-egy településen tartózkodni. De sajnos olyan kevés az állományi létszámuk, hogy a terület csökkentése nem kivitelezhető. Igényeltek plusz létszámot, de még ennek eredményéről nincs tudomásuk.

Nagy Márta alpolgármester: Véleménye szerint egy bizonyos összeget kellene adni támogatásként.


Nagy Róbert polgármester: Javasolja, hogy meg kellene várni, hogy kapnak-e plusz létszámot és annak függvényében kellene dönteni a támogatásról.



Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:

67/2014.(11.26.) önkormányzati határozat

Gógánfa Község Önkormányzatának Képviselő-testülete a Sümegi Rendőrőrs támogatási kérelmét elnapolta. 
Támogatja a Rendőri létszám növelését, és jelen létét a településen, amelyhez a segítséget megadják. 
Felhatalmazzák a polgármestert, hogy a szükséges intézkedéseket és tájékoztatásokat tegye meg. 

Felelős: Nagy Róbert polgármester
Határidő: folyamatos


4.5. Ebek veszettség elleni oltása

Nagy Róbert polgármester: Elmondta, hogy Dr. Somogyi László állatorvos eljuttatta részére a veszettség ellen beoltott ebek listáját. Kérte, hogy a be nem oltott ebek gazdái kapjanak felszólítást, hogy záros határidőn belül gondoskodjanak ebeik beoltásáról.


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:

68/2014.(11.26.) önkormányzati határozat

Gógánfa Község Önkormányzatának Képviselő-testülete egyet értett, hogy a településen élő ebtartók részére legyen kiküldve veszettség elleni védőoltással kapcsolatos tájékoztató. 
Felkérik a jegyzőt a felhívás kiküldésére. 


4.6. Karácsonyi ajándékcsomag adományozása


Nagy Róbert polgármester: Javasolnám, hogy a karácsony közeledtével a 0-14 éves korúaknak részére adjunk decemberben egy kis gyümölcs és édesség csomagot, 2000,- Ft/fő értékben. Az önkormányzat dolgozói részére 5000.-Ft/fő ajándékutalványt javasol.
Kérem, aki javaslatommal egyetért, kézfeltartással szavazzon.


Gógánfa Község Önkormányzatának Képviselő-testülete egyhangúlag, 5 igen szavazattal (ellenszavazat és tartózkodás nélkül) a következő határozatot hozta:

69/2013. (11.26.) számú önkormányzati határozat
Gógánfa Község Önkormányzatának Képviselő-testülete a gógánfai lakosú 0-14 éves korú gyermekek részére 2.000 Ft/fő értékben ajándékcsomagot ad karácsonyra.
A Képviselő-testület az önkormányzat dolgozói részére 5000.-Ft/fő ajándékutalvány juttatást határozott el. 
Felhatalmazzák a polgármestert a szükséges intézkedések megtételére.

Felelős: Nagy Róbert polgármester
Határidő: 2014. december 15. 


4.7.  Művelődésszervező megbízási díjának meghosszabbítása

Nagy Róbert polgármester: Javaslom, hogy Némethné Tóth Mónika művelődésszervező megbízási szerződése az elmúlt évekhez hasonlóan most is kerüljön meghosszabbításra 2015. december 31-ig.
Kérem, aki a javaslattal egyetért, kézfeltartással szavazzon.


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:


70/2014. (11.26.) önkormányzati határozat
Gógánfa Község Önkormányzatának Képviselő-testülete Némethné Tóth Mónika művelődésszervező megbízási szerződését meghosszabbítja 2015. december 31-ig.
Felhatalmazzák a polgármestert a megbízási szerződés elkészítésére. 
Felelős: Nagy Róbert polgármester 
Határidő: 2014. december 31. 


4.8. Tájékoztatás vagyonnyilatkozatok ellenőrzéséről

Bencze Gyöngyi jegyző:Tájékoztatja a képviselő-testületet, hogy a vagyonnyilatkozatát mindenki határidőben leadta, az ellenőrzése megtörtént. 


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:


71/2014. (11.26.) önkormányzati határozat
Gógánfa Község Önkormányzatának Képviselő-testülete a vagyonnyilatkozatok ellenőrzéséről szóló tájékoztatást tudomásul vette. 



4.9.  Szennyvíz beruházás kapcsán törzskönyvi nyilvántartás módosítása


Bencze Gyöngyi jegyző: Tájékoztatja a jelenlévőket, a szennyvíz beruházással kapcsolatos számlák ÁFA tartalma ne jelentsen terhet az adott önkormányzatoknak, az szükséges, hogy a törzskönyvben szerepeljen olyan TEÁOR kód, amely ÁFA körbe tartozó tevékenység. Ez a tevékenység az ingatlan bérbeadása.
Ez a törzskönyvi nyilvántartás módosítását vonja maga után, valamint egyeztették a törzskönyvi nyilvántartást, amiből megállapítható volt, hogy szükséges a település meghatározást javíttatni „község” meghatározásra. Ez jelenleg tévesen szerepel.


Gógánfa Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül – meghozta az alábbi határozatot:


72/2014. (11.26.) önkormányzati határozat
Gógánfa Község Önkormányzatának Képviselő-testülete  úgy határozott, hogy 2015. január 1. napjától a Magyar Államkincstáron keresztül a csatorna beruházással kapcsolatos törzskönyvi bejegyzés módosítási kérelmet nyújtanak be, az ÁFA bejelentési kötelezettség teljesítésére, valamint az önkormányzat törzskönyvi elnevezésének módosítására – község elnevezéssel.
	
Felelős: Nagy Róbert polgármester 
Határidő: azonnal


4.10. Képviselői kérdések, felvetések:

- Név nélküli ingatlan elnevezése

Nagy Márta alpoolgármester: Régebben beszéltünk a Kápolna területének elnevezéséről. Javaslom, hogy legyen Kápolna tér a neve.

Bencze Gyöngyi jegyző: Válaszában elmondja, ha majd az új nyilvántartási rendszer elindul, minden név nélküli ingatlant el kell nevezni, minden helyrajzi számhoz házszámot kell hozzárendelni. Ennek a munkának a megfelelő stádiumában jelezni fogja a képviselő-testületnek az elnevezések lehetőségét.

- Honlap működtetése

Nagy Márta alpolgármester: Szeretném kérdezni, hogy Gógánfa honlapjának szerkesztése milyen fázisban van.

Bencze Gyöngyi jegyző: Tájékoztatja a képviselő-testületet, hogy az információbiztonságról szóló törvénynek való megfelelés érdekében minden hivatal biztonsági osztályba sorolását el kell végezni. Ezért felvettük a kapcsolatot egy céggel, aki 1 m Ft + ÁFA összegért végezné el a hivatal honlapjának szerkesztését. Jelenleg ez nagyon nagy összeg, ebben a témában még árajánlatokat kérnek be. Az önkormányzatok külön-külön is működtethetnek honlapot, a hivatali honlap azt a célt fogja szolgálni, hogy a közérdekű, és nyilvános adatok azon megjelenjenek. 

- Képviselői kérdések

Sashalminé Ughy Hajnalka képviselő Megkérdezte, mi lenne a megoldás, hogy az elhanyagolt, gazdátlan porták rendbe tételre kerüljenek.



Bencze Gyöngyi jegyző: Válaszában elmondja, hogy azokban a birtokvédelmi ügyekben, melyek egy éven túliak, a Bíróság az illetékes. Az éven belüli birtokvédelmi ügyekben a jegyzőhöz kell fordulni. A rendezetlen porták tulajdonosait fel lehet szólítani, bírságolni kell, és ha nem vezet eredményre a költségére elrendelhető a közérdekű védekezés is. 

Nagy Róbert polgármester: Amennyiben a képviselő-testületnek nincs felvetése, kérdése, akkor a nyílt ülést bezárom, és 5 perc szünet után zárt ülésen folytatjuk a munkát. 

A képviselő-testület nyílt ülését a polgármester 19 óra 40 perckor bezárta. 



K.m.f.


Nagy Róbert									Bencze Gyöngyi
polgármester									jegyző

